Landsretten ophævede byrettens afgørelse om værneting, idet sagen burde have været realitetsbehandlet
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;
Udlændinge;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 5. marts 2008 af Østre Landsrets 18. afdeling

(landsdommerne Nils Erik Jensen, Mikael Sjöberg og Anne-Marie Boysen (kst.)).

18. afd. kære nr. S-516-08:

Rigspolitiet

mod

Frihedsberøvede

(CPR nr. (Født 1968))

(advokat Jens Rye-Andersen, besk.)

Ingen indkaldt eller mødt.

Der fremlagdes kæreskrift af 19. februar 2008, hvorved Rigspolitiet har kæret Retten i

Hillerøds kendelse af 15. februar 2008 (US-8—467/2008), hvorefter sagen blev henvist til

Retten i Aalborg, kæresvarskrift af 21. februar 2008 fra den beskikkede advokat Jens Rye-

Andersen, dommerens fremsendelsesbrev og udskrift af den kærede afgørelse.

Retten har ved sagens fremsendelse henholdt sig til den trufne afgørelse.

Reglerne i retsplejelovens kap. 43 a er subsidiære i forhold til udlændingelovens § 37, jf.

retsplejelovens § 468. Efter udlændingelovens § 37, stk. 1, nr. 3, skal fremstillingen af en

udlænding, der er frihedsberøvet i medfør af udlændingelovens § 36 ske for retten på det

sted, hvor udlændingen er tilbageholdt.

Rigspolitiet har oplyst, at frihedsberøvede udlændinge gennem en mangeårig praksis er

blevet fremstillet i den retskreds, hvortil udlændingen er overført med henblik på

udsendelse.



/

- 2 -

Da forarbejderne ikke bidrager til fortolkningen og formuleringen i udlændingelovens §

37, stk. 1, nr. 3 ikke er til hinder for, at fremstillingen sker for retten på det sted, hvor den

pågældende udlænding er tilbageholdt på det tidspunkt, hvor prøvelsen finder sted,

b e s t e m m e s:

Retten i Hillerøds kendelse af 15. januar 2008 ophæves, idet sagen burde have været

realitetsbehandlet.

Da advokat Jan Birger Aarup efter det oplyste mødte som advokatforbindelse for advokat

Jens Rye-Andersen ved retten i Hillerød, og denne alene har afgivet et processkrift under

kæremålet, findes der ikke at være grundlag for at tildele yderligere salær.

(Sign.)